Dídènà (bọ́ọ̀lù alápẹ̀rẹ̀)

[thumb|[Cliff Alexander dènà shot kan lásìkò ìdíje playoff IHSA ti ọdún 2013.]]
Nínú bọ́ọ̀lù alápẹ̀rẹ̀, **block** tàbí **blocked shot** máa ń wáyé nígbà tí olùṣeré ààbò kan bá lo ọ̀nà tí ó bófin mu láti dá ìgbìyànjú field goal olùṣeré ikọ̀ tó ń kọlù wọ́n dúró láti dènà àmì. Olùṣeré ààbò kò gbọdọ̀ kan ọwọ́ olùṣeré tó fẹ́ ju bọ́ọ̀lù (àyàfi tí olùṣeré ààbò náà bá tún kan bọ́ọ̀lù pẹ̀lú) bí bẹ́ẹ̀ kọ́, wọn yóò pe *[[Foul (basketball)|foul]]*. Láti jẹ́ èyí tó bófin mu, block náà gbọdọ̀ wáyé nígbà tí bọ́ọ̀lù náà bá ń lọ sókè tàbí nígbà tí ó wà ní òkè pátápátá. Field goal tí wọ́n dènà ṣùgbọ́n tí ó wọlé kò ní kà gẹ́gẹ́ bí blocked shot, dípò bẹ́ẹ̀, yóò kà bíi field goal tó yọrí sí rere fún ẹni tó ju bọ́ọ̀lù àti àmì fún ẹgbẹ́ rẹ̀. Fún ẹni tó ju bọ́ọ̀lù, blocked shot máa ń kà bíi ìgbìyànjú field goal tí kò wọlé. Pẹ̀lú bẹ́ẹ̀, lórí shooting foul, wọn kò le ka blocked shot, paapaa tí olùṣeré tó dènà bọ́ọ̀lù yàtọ̀ sí olùṣeré tó ṣe foul náà. Tí bọ́ọ̀lù bá ti bẹ̀rẹ̀ sí ní sọ̀kalẹ̀ nígbà tí olùṣeré ààbò kọlù ú, èyí jẹ́ goaltending wọ́n sì máa kà á sí basket tí ó wọlé. Wọ́n tún máa ń pe Goaltending tí block náà bá wáyé lẹ́yìn tí bọ́ọ̀lù ti kan pátákó (backboard) (NFHS nìkan ló yàtọ̀; NCAA náà lo òfin yìí títí di sáà 2009–10).

Àwọn orúkọ ìnagijẹ fún blocked shots pẹ̀lú "rejections", "stuffs", "bushed", "spoinked", "fudged", tàbí “double-fudged" (blocks olówó méjì), "facials", "swats", "denials", àti "packs". Wọ́n kọ́kọ́ bẹ̀rẹ̀ sí ní kọ blocked shots sílẹ̀ ní ifowosi ní NBA lásìkò sáà 1973–74.

Nítorí gíga wọn àti ipò wọn lẹ́gbẹ̀ẹ́ àwọn, centers àti power forwards ló sábà máa ń ní block tó pọ̀ jùlọ, ṣùgbọ́n àwọn olùṣeré tí kò ga púpọ̀ tí wọ́n mọ̀ bí a ṣe ń fò dáadáa náà le jẹ́ blockers, àpẹẹrẹ ni Dwyane Wade, ẹni tí ó kéré jùlọ, ní 6'4", láti ní blocked shot 100 ní sáà kan ṣoṣo. Olùṣeré tó bá ní agbára láti dènà shot le jẹ́ ànfaní nlá sí ààbò ẹgbẹ́ kan, nítorí wọ́n le mú kí ó ṣòro fún àwọn olùṣeré alátakò láti ju bọ́ọ̀lù nítòsí àwọn, àti pé, tí wọ́n bá pa blocked shot náà mọ́ nínú eré dípò tí wọn yóò fi gbá a jáde, blocked shot náà le yọrí sí fast break, ọgbọ́n tí Bill Russell lókìkí fún. Láti jẹ́ olùdènà shot tó dáńgájíá, olùṣeré nílò òye pápá àti timing tó péye, àti gíga tàbí agbára fífò tó dára. Ọgbọ́n kan ni pé olùdènà shot le dẹ́rùba àwọn alátakò láti yí ọwọ́ ìjubọ́ọ̀lù wọn padà, èyí tí yóò mú kí wọ́n sọnù.

## Chase-down block
[thumb|[Mirza Begić dènà Duško Savanović ní EuroBasket 2011.]]
Chase-down block máa ń wáyé nígbà tí olùṣeré kan bá lé olùṣeré alátakò tó ti sá lọ síwájú àwọn olùṣeré ààbò (bí i nínú fast break), tí ó sì wá dènà ìgbìyànjú shot wọn. Ní ọ̀pọ̀ ìgbà, block náà máa ń kan gbígbá bọ́ọ̀lù mọ́ pátákó (backboard) nígbà tí alátakò náà bá fẹ́ parí lay-up. Ọ̀kan lára àwọn chase-down block tí wọ́n mọ̀ jùlọ ni block tí Tayshaun Prince ti Detroit Pistons ṣe lórí Reggie Miller ní Game 2 ti 2004 NBA Eastern Conference Finals lòdì sí Indiana Pacers. Atọ́kùn Pistons Fred McLeod, ẹni tí ó kọ́kọ́ rí àwòṣe block yìí láti ọwọ́ Prince, ló ṣẹ̀dá ọ̀rọ̀ *chase-down* nígbà tí ó wà pẹ̀lú Cleveland Cavaliers. Lásìkò sáà 2008–09 NBA, Cavaliers bẹ̀rẹ̀ sí ní kọ chase-down blocks sílẹ̀, wọ́n sì kọ 23 sílẹ̀ fún LeBron James ní sáà yẹn àti 20 ní sáà tó tẹ̀lé e. Chase-down block mánigbàgbé mìíràn tún wáyé ní 2016 NBA Finals nígbà tí LeBron James, ní ìṣẹ́jú díẹ̀ sí òpin ìdámẹ́rin kẹrin (4th quarter) ṣe ohun tí wọ́n mọ̀ sí "The Block" lórí ìgbìyànjú lay-up láti ọwọ́ Andre Iguodala nígbà tí àmì jẹ́ 89-89 pẹ̀lú ìṣẹ́jú 01:50 tó kù nínú eré náà.

## Àkọsílẹ̀ Dídènà Ìjubọ́ọ̀lù ní NBA

* Dídènà tó pọ̀ jùlọ nínú eré kan: Elmore Smith (17)
* Dídènà tó pọ̀ jùlọ nínú ìdajì eré (single half) kan: Elmore Smith, George T. Johnson, Manute Bol (11 ẹnì kọ̀ọ̀kan)
* Dídènà tó pọ̀ jùlọ ní eré kọ̀ọ̀kan fún sáà kan: Mark Eaton (5.56)
* Dídènà tó pọ̀ jùlọ nínú iṣẹ́ (Career blocks): Hakeem Olajuwon (3,830)
* Dídènà tó pọ̀ jùlọ ní eré kọ̀ọ̀kan nínú iṣẹ́: Mark Eaton (3.50)
* Dídènà tó pọ̀ jùlọ nínú eré NBA Finals: Dwight Howard (9)
* Dídènà tó pọ̀ jùlọ nínú eré playoff tí kì í ṣe NBA Finals: Andrew Bynum, Hakeem Olajuwon, Mark Eaton (10 ẹnì kọ̀ọ̀kan)

## Àkọsílẹ̀ Dídènà Ìjubọ́ọ̀lù ní NCAA Division I
[thumb|207x207px|[Brittney Griner]]

### Ọkùnrin

* Dídènà tó pọ̀ jùlọ nínú iṣẹ́: Jarvis Varnado – Mississippi State (564) (2006–10)
* Dídènà tó pọ̀ jùlọ ní sáà kan, olùṣeré: David Robinson – Navy (207) (1985–86)
* Dídènà tó pọ̀ jùlọ ní eré kọ̀ọ̀kan ní sáà kan, olùṣeré: Shawn James – Northeastern (6.53) (2005–06)
* Dídènà tó pọ̀ jùlọ ní sáà kan, ẹgbẹ́: Kentucky (344) (2011–12)

### Obìnrin

* Dídènà tó pọ̀ jùlọ nínú iṣẹ́: Brittney Griner – Baylor (736) (2009–13)
* Dídènà tó pọ̀ jùlọ ní sáà kan, olùṣeré: Brittney Griner – Baylor (223) (2009–10)
* Block tó pọ̀ jùlọ ní eré kọ̀ọ̀kan ní sáà kan, olùṣeré: Brittney Griner – Baylor (6.4) (2009–10)
* Dídènà tó pọ̀ jùlọ ní sáà kan, ẹgbẹ́: Baylor (310) (2011–12)

## Wo eléyìí náà

* List of NBA regular season records
* List of WNBA regular season records
* Àtòjọ àwọn olùdarí block nínú iṣẹ́ NBA
* List of WNBA career blocks leaders
* Àtòjọ àwọn olùdarí block ní sáà NBA
* List of WNBA annual blocks leaders
* Àtòjọ àwọn olùṣeré NBA pẹ̀lú block tó pọ̀ jùlọ nínú eré kan
* List of NCAA Division I men's basketball career blocks leaders
* List of NCAA Division I men's basketball season blocks leaders
* List of NCAA Division I men's basketball players with 13 or more blocks in a game
* List of NCAA Division I women's basketball career blocks leaders

## Àwọn Àlàyé

*  Block 736 tí Brittney Griner ní nínú iṣẹ́ rẹ̀ ni wọ́n kà sí àkọsílẹ̀ **NCAA** tó ga jùlọ ní gbogbo ìgbà, fún ọkùnrin tàbí obìnrin. Hall of Famer Anne Donovan, ẹni tó gbá bọ́ọ̀lù fún Old Dominion láti 1979 sí 1983, ṣe àkọsílẹ̀ block 801 nígbà tí ó ń gbá bọ́ọ̀lù ní AIAW; nítorí náà, wọn kò ka àpapọ̀ rẹ̀ sí àṣeyọrí NCAA.

## Àwọn Ìtọ́kasí

## Àwọn ìjápọ̀ ìta

* Àwọn olùdarí block nínú iṣẹ́ lórí Basketball-Reference.com
* Bill Russell Block Art